Narva linnakonsistoorium

**Narva linnakonsistoorium** oli 1646. aastal asutatud Narva linnakoguduste  haldus- ja kohtulik  kirikuvalitsus (konsistoorium).

1617. aastal Rootsi kuningriigi ja Moskva tsaaririigi vahel sõlmitud Stolbovo rahulepinguga sai Venemaa Rootsilt tagasi Vene alad, kuid pidi loovutama Rootsile Ingerimaa koos Ivangorodi kindlusega (Jaanilinna), Jaama, Koporje, Nöteborgi (kindluse) ja Laadogast läänes oleva Laadoga-Karjalaga Käkisalmi lääni.  Alade kirikud ja koolid anti kõige esiteks Viiburi piiskopkonna piiskopi valitseda. 

1636. aastal loodi Rootsi Liivimaal Rootsi riigikiriku kuus praostkonda:  Eesti aladel Narva, Pärnu ja Tartu ning kolm praostkonda Põhja-Läti aladel. 1646. aga asutati Rootsi kuninganna Kristiina poolt iseseisev konsistoorium Narva, mille alla kuulusid peale Ingerimaa, Narva linn ja Alutaguse alad Eestimaal..  1641 moodustati Ingerimaal oma Narva ja Ingerimaa piiskopkond (rootsi k. *Ingermanlands stift*) keskusega Narvas ja 1641. aastast oli Rootsi Ingerimaa kubermangu kirikuelu keskus Narva, kus resideeris Narva, Ingeri ja Alutaguse alade Narva ja Ingerimaa superintendent, esimene superintendent oli Heinrich Stahl. 

Narva konsistoorium tegutses superintendendi juhtimisel ja lisaks superintendendile pidid konsistooriumi liikmetena olema rootsi, saksa, soome ja vene pastor ning Narva triviaalkooli (Narva toomkooli) teoloogiaõppejõud; olulisemate küsimuste lahendamisel võidi koopteerida lähimaid saadaolevaid preestreid. Konsistooriumi ametnikeks olid notar ja vene keele tõlk. Narva linnakonsistooriumi haldusalasse kuulusid Narva  saksa, rootsi ja soome kogudus ning kogudus Ivangorodis, kuni 1646. aastal liideti, kuninganna Kristiina poolt 1646. aasta 1. juulil allakirjutatud resolutsiooniga, seni iseseisev Ivangorod Narvaga.

1651. aastal viidi Rootsi Ingerimaa kubermangu pealinn Nyenist, Narva. 1651. aastal ühendati aga Alutaguse kihelkond Eestimaa aadelkonna soovil nii halduslikult kui ka kiriklikult Eestimaaga, Narva aga ühendati Ingerimaa kubermanguga. Narvas asus ka Ristija Johannese kirik ehk Narva Rootsi toomkirik.  Narva linnakonsistoorium ja Narva linnakogudused, olid 1663. aastast Viiburi piiskopi järelevalve all..

Ingerimaa kiriku Ingerimaa ringkonda kuulusid lisaks Narva linnakogudustele ka Ingerimaa luteriusu Ingeri kirikukihelkondade maa- ja linnusekogudused.

1686. aasta Rootsi kirikuseadusega kaotati alamkonsistooriumid, Rootsi 1686. aasta kirikuseaduse täiendusega, muutus Eesti- ja Ingerimaa territoriaalkirik Rootsi territoriaalkiriku osaks.

Põhjasõja järel, pärast Narva liitmist Venemaa keisririigis Peterburi kubermangu, allus Narva raad ja Narva linnakonsistoorium, Peterburis asuvale Liivimaa ja Eestimaa Asjade Justiitskolleegiumile administratiivasjades ja Eestimaa Ülemmaakohtule kohtuasjades. 

Narva linnakonsistooriumi ringkonna ala vähenes hiljem, Narva linna alale, kui pärast Põhjasõda 1721 Ingerì ühendati Peterburi kubermanguga. 1810. aastal kuulusid Narva linnakonsistooriumisse: Narva Johannese saksa koguduse vanempastor  Samuel Traugott Andreae ja vaimulikud assessorid  Narva Rootsi-Soome Mihkli koguduse pastor Erik Wilhelm Skotte, saksa koguduse noorempastor Jacob Andreas Makowski.

## Vaata ka
*Narva Jaani kirik, Narva Johannese kogudus
*Narva Jeruusalemma Johannese kirik
*Narva Rootsi toomkirik
*Narva Rootsi-Soome Mihkli kirik, Narva Rootsi-Soome Mihkli kogudus
*Narva konsistooriumi vaimulikud assessorid
*Ingerimaa konsistoorium

## Viited

## Kirjandus
*Eestimaa 8 piiskopi all, Maa Hääl : maarahva ajaleht, nr. 1, 2 jaanuar 1933
*Carl Öhlander, Om den svenska kyrkoreformationen uti Ingermanland : ett bidrag till svenska Kyrkans historia åren 1617-1704, UPPSALA 1900, ALMQVIST & WIKSELLS BOKTRYCKERI-AKTIEBOLAG
*Carl Öhlander, BIDRAG TILL KÄNNEDOM OM INGERMANLANDS HISTORIA OCH FÖRVALTNING I 1617—1645, HARALD WRETMANS TRYCKERI, UPSALA 1898.
*Kyösti Väänänen, Herdaminne för Ingermanland. I, Lutherska stiftsstyrelsen, församlingarnas prästerskap och skollärare i Ingermanland under svenska tiden s. 105, *Assessorer vid konsistoriet i Narva*. Svenska litteratursällskapet i Finland, 1987.